1ste FOTO: Katie Holmes as model
JY LEES NOU 1ste FOTO: Katie Holmes as model
08 Januarie 2013
Sedert haar egskeiding van Tom Cruise het Katie Holmes (34) 'n opwindende loopbaan en lewe as enkelma van Suri opgebou: 'n Broadway-rol, haar eie klerereeks en nou ook die eerste bekende gesig van Bobbi Brown Cosmetics.
Aktrise Katie Holmes was die natuurlike keuse toe die Amerikaanse grimeerkunstenaar Bobbi Brown onlangs die eerste keer ’n ambassadeur vir haar reeks gekies het.
“Katie herinner my aan ’n moderne Ali MacGraw [sy het destyds in die liefdesfliek Love Story gespeel]. Sy is pragtig sonder om te probeer. Sy is plat op die aarde, propvol selfvertroue en mooi van binne en buite,” sê Bobbi.
Toe Katie onlangs haar nuwe klerereeks, Holmes & Yang, bekend gestel het, was Bobbi verantwoordelik vir die modelle se grimering. Katie sê: “My ma het vir my en my susters gesê om nie bang te wees vir grimering nie, want dit kan jou mooiste gelaatstrekke beklemtoon en foute – wat ons almal het – wegsteek.”